PAGE  
2

                                                             ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

Compartimentul juridic
                                                                                              Nr. ____ din ______ 2026
RAPORT DE SPECIALITATE
la proiectul de hotărâre privind aprobarea Regulamentului pentru emiterea avizului favorabil privind exercitarea drepturilor de uz și servitute pe terenurile aparținând 

Municipiului Câmpulung Moldovenesc
          Compartimentul juridic primind spre analiză proiectul de hotărâre privind aprobarea Regulamentului pentru emiterea avizului favorabil privind exercitarea drepturilor de uz și servitute pe terenurile aparținând Municipiului Câmpulung Moldovenesc, menţionează următoarele:

În conformitate prevederile art. 12 alin. (1) - (4), art. 13 lin. (1), art. 14 alin (1) și art. 44 din Legea energiei electrice și a gazelor naturale nr. 123/2012, republicată, cu modificările și completările ulterioare, lucrările de realizare şi retehnologizare ale capacităţilor energetice pentru care se acordă autorizaţii, precum şi activităţile şi serviciile pentru care se acordă licenţe, după caz, sunt de interes public, cu excepţia celor care sunt destinate exclusiv satisfacerii consumului propriu al titularului autorizaţiei sau licenţei.

    
Asupra terenurilor şi bunurilor proprietate publică sau privată a altor persoane fizice ori juridice şi asupra activităţilor desfăşurate de persoane fizice sau juridice în vecinătatea capacităţii energetice se instituie limitări ale dreptului de proprietate în favoarea titularilor autorizaţiilor de înfiinţare şi de licenţe care beneficiază de:

    
a) dreptul de uz pentru executarea lucrărilor necesare realizării, relocării, retehnologizării sau desfiinţării capacităţii energetice, obiect al autorizaţiei;

    
b) dreptul de uz pentru asigurarea funcţionării normale a capacităţii, obiect al autorizaţiei de înfiinţare, pentru reviziile, reparaţiile şi intervenţiile necesare;

    
c) servitutea de trecere subterană, de suprafaţă sau aeriană pentru instalarea/desfiinţarea de reţele electrice sau alte echipamente aferente capacităţii energetice şi pentru acces la locul de amplasare a acestora, în condiţiile legii;

    
d) dreptul de a obţine restrângerea sau încetarea unor activităţi care ar putea pune în pericol persoane şi bunuri;

    
e) dreptul de acces la utilităţile publice.

    
Drepturile de uz şi de servitute au ca obiect utilitatea publică, au caracter legal, iar conţinutul acestora este prevăzut la art. 14 şi se exercită fără înscriere în Cartea funciară pe toată durata existenţei capacităţii energetice sau, temporar, cu ocazia retehnologizării unei capacităţi în funcţiune, reparaţiei, reviziei, lucrărilor de intervenţie în caz de avarie.

Exercitarea drepturilor de uz şi servitute asupra proprietăţilor statului şi ale unităţilor administrativ-teritoriale afectate de capacităţile energetice se realizează cu titlu gratuit, pe toată durata existenţei acestora.


Titularul autorizaţiei de înfiinţare are următoarele obligaţii:

    
a) să stabilească şi să aplice, pe întreaga durată a executării lucrărilor, măsurile de protecţie a persoanelor, bunurilor şi mediului;

    
b) să obţină toate avizele, acordurile şi atestatele prevăzute de lege pentru realizarea obiectivului autorizat.

    Dreptul de uz asupra terenului pentru executarea lucrărilor necesare realizării/relocării/desfiinţării sau retehnologizării de capacităţi energetice se întinde pe durata necesară executării lucrărilor.
Totodată,  conform prevederilor art. 129 alin. (2) lit. c) şi lit. d), alin. (7) lit. s) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, Consiliul Local atribuţii privind administrarea domeniului privat al municipiului, gestionarea serviciilor de interes local şi asigură, potrivit competenţei sale şi în condiţiile legii, cadrul necesar pentru furnizarea altor servicii publice de interes local stabilite prin lege.
           Având în vedere cele precizate, Compartimentul juridic consideră legal prezentul proiect de hotărâre.
CONSILIER JURIDIC,
                                                          Paul Petroaie
PP/PP 2 ex.
